Document ID: 32011D0026

32011D0026
L 013/64
SLUŽBENI LIST EUROPSKE UNIJE
14.01.2011.
ODLUKA KOMISIJE
od 14. siječnja 2011.
o ovlaštenju država članica da donesu određena odstupanja u skladu s Direktivom 2008/68/EZ Europskog parlamenta i Vijeća o kopnenom prijevozu opasnih tvari
(priopćena pod brojem dokumenta C(2010) 9724)
(2011/26/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (1), a posebno njezin članak 6. stavak 2. i članak 6. stavak 4.,
budući da:
(1)
Prilog I. odjeljak I.3, Prilog II. odjeljak II.3 i Prilog III. odjeljak III.3. Direktive 2008/68/EZ sadrže popise nacionalnih odstupanja, koji dopuštaju da se uzmu u obzir posebne nacionalne okolnosti. Te je popise potrebno ažurirati kako bi se uključila nova nacionalna odstupanja.
(2)
Radi jasnoće, prikladno je u cijelosti zamijeniti navedene odjeljke.
(3)
Direktivu 2008/68/EZ treba stoga na odgovarajući način izmijeniti.
(4)
Mjere predviđene ovom Odlukom u skladu su s mišljenjem Odbora za prijevoz opasnih tvari osnovanog Direktivom 2008/68/EZ,
DONIJELA JE OVU ODLUKU:
Članak 1.
Države članice navedene u Prilogu ovoj Odluci ovlaštene su za provedbu navedenih odstupanja u vezi s prijevozom opasnih tvari unutar njihovog državnog područja.
Ta se odstupanja primjenjuju bez diskriminacije.
Članak 2.
Prilog I. odjeljak I.3, Prilog II. odjeljak II.3 i Prilog III. odjeljak III.3 Direktive 2008/68/EZ mijenjaju se u skladu s Prilogom ovoj Odluci.
Članak 3.
Ova je Odluka upućena državama članicama.
Sastavljeno u Bruxellesu 14. siječnja 2011.

Labels: 8
15